**Zoznam povinných príloh žiadosti o NFP**

|  |  |  |
| --- | --- | --- |
| **Porad. číslo** | **Povinné prílohy ŽoNFP** | **Overenie predloženia povinných príloh ŽoNFP[[1]](#footnote-1)** |
|  | **Opis projektu**  *Žiadateľ predkladá prílohu v tlačenej (1 originál + 1 kópia) aj v elektronickej podobe vo formáte MS Word na elektronickom nosiči.* | Vyberte položku. |
|  | **Doklad o vzniku a právnej forme zariadenia**  Výpis z obchodného registra alebo iného relevantného registra, zakladateľská listina alebo zriaďovacia listina zariadenia (prípadne štatút zariadenia v prípade, že nie je povinnosť mať zakladateľskú listinu alebo zriaďovaciu listinu) preukazujúcu vznik a právnu formu zariadenia.  *Žiadateľ predkladá prílohu v tlačenej podobe v origináli, resp. vo forme kópie spolu s čestným vyhlásením žiadateľa, že predložené prílohy sú kópie originálov. (1 originál + 1 kópia)* | Vyberte položku. |
|  | **Účtovná závierka v zmysle § 17 bod 3 resp. 4 zákona č. 431/2002 Z. z**. **o účtovníctve: (Príloha 3a)**  *Ak je žiadateľ povinný zverejňovať účtovnú závierku v Registri účtovných závierok (ďalej len „register“), nie je povinný predkladať ako prílohu ŽoNFP jej listinnú formu a predloží čestné vyhlásenie o zverejnení účtovnej závierky v registri (1 originál + 1 kópia).*  *Ak účtovná závierka nebola zverejnená z iných dôvodov, ako je nesplnenie povinnosti uloženia účtovnej závierky (napr. technické problémy pri zverejnení), žiadateľ predloží listinnú podobu účtovnej závierky podpísanú štatutárnym orgánom spolu s čestným vyhlásením o súlade predloženej účtovnej závierky s tou, ktorá bola uložená v registri (ak je žiadateľ povinný ukladať účtovnú závierku do registra) (1 originál + 1 kópia).*  Ak žiadateľ nie je v súlade so zákonom č. 431/2002 Z.z. povinný uložiť svoju účtovnú závierku v registri účtovných závierok, je oprávnený predložiť listinnú podobu účtovnej závierky podpísanú štatutárnym orgánom (1 originál + 1 kópia) jedným z nasledovných spôsobov:   * za posledné ukončené účtovné obdobie predchádzajúceho roku overené audítorom a Správa o výsledku auditu (v prípade, že žiadateľ má povinnosť auditu v zmysle zákona č. 431/2002 Z. z. o účtovníctve v znení neskorších predpisov). V prípade, ak žiadateľ predkladá žiadosť o NFP pred vypracovaním Správy audítora k účtovnej závierke, žiadateľ predloží túto Správu RO pre IROP pred uzatvorením Zmluvy o poskytnutí NFP.   *Žiadateľ predkladá prílohu v tlačenej podobe (1 originál + 1 kópia). V prípade, že žiadateľ nemá povinnosť auditu v zmysle zákona č.431/2002 Z. z. o účtovníctve je povinný doložiť čestné vyhlásenie, že sa na neho táto povinnosť nevzťahuje (1 originál + 1 kópia).*   * za posledné ukončené účtovné obdobie predchádzajúceho roku potvrdená príslušným Daňovým úradom (v prípade, že žiadateľ nemá povinnosť auditu v zmysle zákona č. 431/2002 Z.z. o účtovníctve v znení neskorších predpisov). * za posledné ukončené účtovné obdobie predchádzajúceho roku, ktorá je overená audítorom (v zmysle § 9 ods. 4 zákona č. 369/1990 Zb. o obecnom zriadení v znení neskorších predpisov, resp. v zmysle § 9 ods. 4 zákona č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov) a záverečný účet schválený príslušným zastupiteľstvom, ak je žiadateľ subjektom územnej samosprávy. * začínajúci podnikateľ predkladá audit súčasného zdaňovacieho obdobia overený externým audítorom.   *Žiadateľ predkladá prílohu v tlačenej podobe (1 originál + 1 kópia).*  **Účtovná závierka za subjekt v pôsobnosti žiadateľa (Príloha 3b):**  *Ak je subjekt povinný zverejňovať účtovnú závierku v Registri účtovných závierok (ďalej len „register“), nie je žiadateľ povinný predkladať ako prílohu ŽoNFP jej listinnú formu a predloží čestné vyhlásenie o zverejnení účtovnej závierky v registri (1 originál + 1 kópia).*  Ak subjekt nie je v súlade so zákonom č. 431/2002 Z.z. povinný uložiť svoju účtovnú závierku v registri účtovných závierok, je žiadateľ oprávnený predložiť listinnú podobu účtovnej závierky podpísanú štatutárnym orgánom (1 originál + 1 kópia) jedným z nasledovných spôsobov:  • za posledné ukončené účtovné obdobie predchádzajúceho roku overené audítorom a Správa o výsledku auditu (v prípade, že subjekt má povinnosť auditu v zmysle zákona č. 431/2002 Z. z. o účtovníctve v znení neskorších predpisov)  *Žiadateľ predkladá prílohu v tlačenej podobe (1 originál + 1 kópia).*  *V prípade, že subjekt nemá povinnosť auditu v zmysle zákona č.431/2002 Z.z. o účtovníctve je povinný doložiť čestné vyhlásenie, že sa na neho táto povinnosť nevzťahuje (1 originál + 1 kópia).*  • za posledné ukončené účtovné obdobie predchádzajúceho roku potvrdená príslušným Daňovým úradom (v prípade, že subjekt nemá povinnosť auditu v zmysle zákona č. 431/2002 Z.z. o účtovníctve v znení neskorších predpisov).  *Žiadateľ predkladá prílohu v tlačenej podobe (1 originál + 1 kópia).*  Žiadateľ je zároveň povinný vyplniť údaje do príslušnej časti formulára **Test podniku v ťažkostiach. (Príloha 3c)**  *Žiadateľ predkladá prílohu (relevantnú podľa právnej formy a spôsobu účtovania) v tlačenej (1 originál + 1 kópia) aj v elektronickej podobe na elektronickom nosiči.* | Vyberte položku. |
|  | **Potvrdenie miestne príslušného správcu dane**, že žiadateľ nemá daňové nedoplatky. Potvrdenie nesmie byť ku dňu predloženia ŽoNFP staršie ako 3 mesiace.  *Žiadateľ predkladá prílohu v tlačenej podobe (1 originál + 1 kópia).*  *Žiadateľ môže nahradiť originál prílohy kópiou dokladu pod podmienkou, že bol originál už raz predložený spolu so žiadosťou o NFP v rámci IROP v rovnakom kalendárnom roku a že doklad nie je starší ako 3 mesiace ku dňu predloženia žiadosti o NFP. Príloha vo forme kópie originálu nemusí byť notársky overená a je predkladaná s uvedením názvu projektu, čísla žiadosti o NFP a dátumu predloženia žiadosti o NFP, ktorej súčasťou bol originál tejto prílohy*. | Vyberte položku. |
|  | **Potvrdenie Sociálnej poisťovne a každej zdravotnej poisťovne**, že žiadateľ nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie. Potvrdenie nesmie byť ku dňu predloženia ŽoNFP staršie ako 3 mesiace.  *Žiadateľ predkladá prílohu v tlačenej podobe (1 originál + 1 kópia).*  *Žiadateľ môže nahradiť originál prílohy kópiou dokladu pod podmienkou, že bol originál už raz predložený spolu so žiadosťou o NFP v rámci IROP v rovnakom kalendárnom roku a že doklad nie je starší ako 3 mesiace ku dňu predloženia žiadosti o NFP. Príloha vo forme kópie originálu nemusí byť notársky overená a je predkladaná s uvedením názvu projektu, čísla žiadosti o NFP a dátumu predloženia žiadosti o NFP, ktorej súčasťou bol originál tejto prílohy*. | Vyberte položku. |
|  | **Potvrdenie príslušného inšpektorátu práce**, že žiadateľ neporušil zákaz nelegálnej práce a nelegálneho zamestnávania podľa osobitného predpisu[[2]](#footnote-2) za obdobie piatich rokov predchádzajúcich dňu predloženia ŽoNFP. Potvrdenie nesmie byť ku dňu predloženia ŽoNFP staršie ako 3 mesiace.  *Žiadateľ predkladá prílohu v tlačenej podobe (1 originál + 1 kópia).*  *Žiadateľ môže nahradiť originál prílohy kópiou dokladu pod podmienkou, že bol originál už raz predložený spolu so žiadosťou o NFP v rámci IROP v rovnakom kalendárnom roku a že doklad nie je starší ako 3 mesiace ku dňu predloženia žiadosti o NFP. Príloha vo forme kópie originálu nemusí byť notársky overená a je predkladaná s uvedením názvu projektu, čísla žiadosti o NFP a dátumu predloženia žiadosti o NFP, ktorej súčasťou bol originál tejto prílohy*. | Vyberte položku. |
|  | **Výpis z registra trestov** žiadateľa a všetkých členov štatutárneho orgánu žiadateľa, prokuristu/-ov a osoby splnomocnenej zastupovať žiadateľa v konaní o ŽoNFP preukazujúci, že tieto osoby neboli právoplatne odsúdené za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin machinácií pri verejnom obstarávaní a verejnej dražbe. Výpis nesmie byť ku dňu predloženia ŽoNFP starší ako 3 mesiace.  *Žiadateľ predkladá prílohu v tlačenej podobe (1 originál + 1 kópia).*  *Žiadateľ môže nahradiť originál prílohy kópiou dokladu pod podmienkou, že bol originál už raz predložený spolu so žiadosťou o NFP v rámci IROP v rovnakom kalendárnom roku a že doklad nie je starší ako 3 mesiace ku dňu predloženia žiadosti o NFP. Príloha vo forme kópie originálu nemusí byť notársky overená a je predkladaná s uvedením názvu projektu, čísla žiadosti o NFP a dátumu predloženia žiadosti o NFP, ktorej súčasťou bol originál tejto prílohy*. | Vyberte položku. |
|  | **Splnomocnenie osoby splnomocnenej zastupovať žiadateľa v konaní o ŽoNFP** (ak relevantné).  Žiadateľ predkladá plnomocenstvo, z ktorého musí byť zrejmé, že osoba/y konajúce v mene žiadateľa, ktoré nie sú štatutárnym orgánom žiadateľa, sú riadene splnomocnené vykonávať relevantné úkony vo vzťahu k žiadosti o NFP a/alebo konaniu o žiadosti o NFP. Plnomocenstvo musí obsahovať minimálne:   * označenie a podpis štatutárneho orgánu žiadateľa; * označenie a podpis každej splnomocnenej osoby; * rozsah splnomocnenia, t.j. identifikácia úkonov, na ktoré sú osoby splnomocnené; * dátum udelenia plnomocenstva.   *Podpisy na plnomocenstve musia byť úradne osvedčené. V prípade nerelevantnosti žiadateľ túto prílohu nepredkladá.*  *Žiadateľ predkladá prílohu v tlačenej podobe (1 originál + 1 kópia).* | Vyberte položku. |
|  | **Doklad o zabezpečení spolufinancovania projektu** **(Príloha 9a)**  V prípade žiadateľov zo súkromného sektora žiadateľ preukazuje zabezpečenie týmito dokladmi:   * výpis z bankového účtu (nie staršie ako 1 mesiac ku dňu predloženia žiadosti o NFP),alebo * potvrdenie komerčnej banky, že žiadateľ disponuje požadovanou výškou finančných prostriedkov (nie staršie ako 1 mesiac ku dňu predloženia žiadosti o NFP), alebo * záväzný úverový prísľub (nie starší ako 3 mesiace ku dňu predloženia žiadosti o NFP), alebo * úverovú zmluvu.   *Žiadateľ predkladá prílohu v tlačenej podobe (1 originál + 1 kópia).*  V prípade subjektov verejnej správy predkladá žiadateľ uznesenie (výpis z uznesenia)zastupiteľstva obce/mesta o tom, že zastupiteľstvo schvaľuje:   * predloženie žiadosti o NFP za účelom realizáciu projektu „...názov projektu...“, ktorého ciele sú v súlade s platným územným plánom obce/mesta a platným programom hospodárskeho rozvoja a sociálneho rozvoja obce/mesta; * zabezpečenie realizácie projektu v súlade s podmienkami poskytnutia pomoci; * zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci.   *Žiadateľ predkladá prílohu v tlačenej podobe (1 originál + 1 kópia).*  Žiadateľ je zároveň povinný vyplniť údaje do príslušnej časti formulára I**ndex finančnej situácie žiadateľa**. **(Príloha 9b)**  *Žiadateľ predkladá prílohu v tlačenej (1 originál + 1 kópia) aj v elektronickej podobe na elektronickom nosiči.* | Vyberte položku. |
|  | **Podrobný rozpočet a podklady k určeniu predpokladanej hodnoty zákazky** (pre aktivity projektu, kde verejné obstarávanie nebolo vykonané pred podaním žiadosti o NFP)  Podrobný položkový rozpočet jednotlivých prác, tovarov a služieb, ktoré sú predmetom projektu. Žiadateľ predkladá **ocenený výkaz výmer** vo formáte MS Excel **(Príloha 10c).**  *Žiadateľ predkladá prílohu v tlačenej (1 originál + 1 kópia) aj v elektronickej podobe na elektronickom nosiči.*  V prípade nákladov, ktoré nie sú štandardne štruktúrované (napr. náklady na vnútorné vybavenie, zariadenie areálu a pod.) poskytne žiadateľ jednoznačný a podrobný opis vecného a cenového rozsahu služby/tovaru. Žiadateľ predkladá prílohu **Prieskum trhových cien (Príloha 10b).**  *Žiadateľ predkladá prílohu v tlačenej podobe (1 originál + 1 kópia).*  Žiadateľ je zároveň povinný vyplniť údaje rozpočtu do formulára **Podrobný rozpočet projektu (Príloha 10a).**  *Žiadateľ predkladá prílohu v tlačenej (1 originál + 1 kópia) aj v elektronickej podobe na elektronickom nosiči.*  V prípade vykonaného VO uvedie žiadateľ namiesto predpokladanej hodnoty zákazky údaje z ponuky víťazného uchádzača. | Vyberte položku. |
|  | **Elektronická verzia Žiadosti o NFP** a relevantné prílohy (opis projektu (príloha č. 1 ŽoNFP), test podniku v ťažkostiach (príloha č. 3c ŽoNFP), projektová dokumentácia (príloha č. 15 ŽoNFP), výpočet energetických úspor (príloha č. 19 ŽoNFP), Podrobný rozpočet projektu (príloha č. 10a ŽoNFP), ocenený výkaz-výmer (príloha č.10c ŽoNFP), formulár pre výpočet indexu finančnej situácie žiadateľa (príloha č. 9b ŽoNFP), fotodokumentácia (príloha č. 20 ŽoNFP)) v elektronickej podobe na elektronickom nosiči.  *Elektronické verzie môže žiadateľ predložiť na spoločnom elektronickom nosiči (2 x originál).* | Vyberte položku. |
|  | **Doklad preukazujúci majetkovo-právne vzťahy,** vo vzťahu k realizácii aktivít projektu  Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu, musia byť vo výlučnom vlastníctve žiadateľa, alebo musí žiadateľ mať k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto podmienku poskytnutia príspevku musí žiadateľ spĺňať počas realizácie projektu a zároveň počas obdobia udržateľnosti projektu, t. j. 5 rokov po ukončení realizácie aktivít projektu.  Preukázanie vlastníckych, resp. iných užívacích práv k nehnuteľnostiam (pozemkom a stavbám), na ktorých má byť projekt realizovaný, alebo ktoré bezprostredne súvisia s realizáciou projektu je jednou zo základných podmienok schválenia ŽoNFP. V tomto bode je potrebné uviesť, aký právny vzťah má žiadateľ k uvedeným nehnuteľnostiam (pozemkom a stavbám). Realizovaný projekt spĺňa niektorú z uvedených alternatív:  **alternatíva 1 – výpis z listu vlastníctva** použiteľný na právne úkony  Výpis z listu vlastníctva, nie starší ako 3 mesiace ku dňu predloženia žiadosti o NFP, preukazujúci vlastnícke práva ku všetkým nehnuteľnostiam (pozemkom a stavbám), na ktorých má byť realizovaný projekt. Ak sú nehnuteľnosti zapísané na viacerých listoch vlastníctva, vyžadujú sa výpisy zo všetkých listov vlastníctva. Žiadateľ je povinný jednoznačne vyznačiť pozemky na ktorých sa projekt realizuje.  **alternatíva 2 – platná zmluva o nájme**  - z ktorej vyplýva právo uskutočniť projekt v zmysle žiadosti o NFP (v prípade ak zmluva o nájme resp. dodatok k zmluve o nájme neobsahuje uvedené právo, RO pre IROP akceptuje aj súhlasné stanovisko prenajímateľa),  - uzatvorená na dobu v trvaní minimálne 5 rokov po ukončení realizácie aktivít projektu, alebo  - uzatvorenú na dobu neurčitú.  **alternatíva 3 – platná zmluva o budúcej kúpnej zmluve**  - z ktorej vyplýva právo uskutočniť projekt v zmysle žiadosti o NFP pred nadobudnutím vlastníckeho práva k nehnuteľnostiam, na ktorých má byť realizovaný projekt žiadateľom.  **alternatíva 4 – platná zmluva o výpožičke**  - z ktorej vyplýva právo uskutočniť projekt a právo užívať nehnuteľnosť v súlade s projektom v zmysle žiadosti o NFP,  - uzatvorená na dobu v trvaní minimálne 5 rokov po ukončení realizácie aktivít projektu, alebo  - uzatvorenú na dobu neurčitú.  **alternatíva 5 – platná zmluva o zriadení vecného bremena**  - z ktorej vyplýva právo uskutočniť projekt v zmysle žiadosti o NFP (v prípade ak zmluva o zriadení vecného bremena resp. dodatok k zmluve o zriadení vecného bremena neobsahuje uvedené právo, RO pre IROP akceptuje aj súhlasné stanovisko prenajímateľa),  - uzatvorenou na dobu v trvaní minimálne 5 rokov po ukončení realizácie aktivít projektu, alebo  - uzatvorenú na dobu neurčitú,  - vecné bremeno je zapísané na liste vlastníctva.  Uvedené alternatívy (okrem alternatívy č.1) musia byť predložené spolu s príslušnými výpismi z listu vlastníctva (aj v prípade, že žiadateľ nie je vlastníkom nehnuteľností) nie staršími ako 3 mesiace ku dňu predloženia žiadosti o NFP použiteľné na právne úkony.  **V prípade, že projekt je realizovaný na pozemkoch s nezisteným vlastníkom** v zmysle zákona č. 180/1995 Z.z. o niektorých opatreniach na usporiadanie vlastníctva k pozemkom v znení neskorších predpisov súhlas Slovenského pozemkového fonduz ktorého vyplýva právo uskutočniť projekt a právo užívať nehnuteľnosť v súlade s projektom.  **V prípade, ak je projekt realizovaný na pozemku v zastavanom území obce, ktorý je klasifikovaný ako neknihovaný pozemok** v zmysle § 14 zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov, a ktorý prešiel dňom účinnosti tohto zákona do vlastníctva obce, na ktorej území sa nachádza, obec ako žiadateľ je povinná predložiť evidenčný list, alebo výpis z pozemkovej knihy preukazujúci skutočnosť, že ide o neknihovaný pozemok a iný dokument preukazujúci právo užívať pozemok (napr. vyjadrenie príslušného katastrálneho úradu).  **V prípade, ak je projekt realizovaný na nehnuteľnostiach** (pozemkoch a stavbách) **vo vlastníctve hlavného mesta SR Bratislavy, a ktoré sú zverené do správy mestským častiam**, mestská časť ako žiadateľ k žiadosti o NFP predloží protokol o zverení majetku mestským častiam ku všetkým nehnuteľnostiam, na ktorých má byť projekt realizovaný a ktoré sú vo vlastníctve hlavného mesta SR Bratislava v súlade so zákonom č. 377/1990 Zb. o hlavnom meste Slovenskej republiky Bratislave v znení neskorších predpisov a Štatútom hlavného mesta Slovenskej republiky Bratislavy, z ktorého vyplýva právo uskutočniť projekt a právo užívať nehnuteľnosť v súlade s projektom.  **V prípade, ak je projekt realizovaný na nehnuteľnostiach** (pozemkoch a stavbách) **vo vlastníctve mesta Košice, a ktoré sú zverené do správy mestským častiam**, mestská časť ako žiadateľ k žiadosti o NFP predloží protokol o zverení majetku mestským častiam ku všetkým nehnuteľnostiam, na ktorých má byť projekt realizovaný a ktoré sú vo vlastníctve mesta Košice, z ktorého vyplýva právo uskutočniť projekt a právo užívať nehnuteľnosť v súlade s projektom.  *Žiadateľ predkladá prílohu v tlačenej podobe (1 originál + 1 kópia).* | Vyberte položku. |
|  | **Kópia z katastrálnej mapy** použiteľná na právne úkony  Kópia z katastrálnej mapy k nehnuteľnostiam, na ktorých má byť realizovaný projekt, ktorá je použiteľná na právne úkony a ku dňu podania žiadosti o NFP nie je staršia ako 3 mesiace.  *Žiadateľ predkladá prílohu v tlačenej podobe (1 originál + 1 kópia s farebným vyznačením miesta realizácie projektu).* | Vyberte položku. |
|  | **Právoplatné rozhodnutie príslušného stavebného úradu** podľa platnej legislatívy týkajúcej sa územného plánovania a stavebného poriadku vydané žiadateľovi.  V prípade investícií, pri ktorých sa podľa zákona č.50/1976 Zb. o územnom plánovaní a stavebnom poriadku (stavebný zákon) vyžaduje rozhodnutie stavebného úradu, je žiadateľ povinný predložiť k žiadosti o NFP právoplatné rozhodnutie príslušného stavebného úradu vydané žiadateľovi. Jedná sa o stavebné povolenie v zmysle § 66 stavebného zákona resp. oznámenie stavebného úradu, že nemá námietky voči predloženému stavebnému ohláseniu v zmysle § 57 stavebného zákona.  *Žiadateľ predkladá prílohu v tlačenej podobe (1 originál + 1 kópia).*  *Ak pre realizáciu stavebných prác nie je potrebné vydanie stavebného povolenia alebo príslušného ohlásenia, žiadateľ predloží stanovisko stavebného úradu, že projekt v zmysle stavebného zákona nepodlieha stavebnému povoleniu ani príslušnému ohláseniu (1 originál + 1 kópia).* | Vyberte položku. |
|  | **Projektová dokumentácia** (overená autorizovanou osobou), na základe ktorej bolo vydané právoplatné stavebné povolenie alebo oznámenie príslušného stavebného úradu, že nemá námietky voči predloženému stavebnému ohláseniu.  Dokumentácia zahŕňa technické riešenie celého projektu v znení dokumentácie pre realizáciu stavby. V prípade, keď je riešená len časť objektu, resp. v prípade projektov rozširovania existujúcich budov, je nevyhnutné graficky vyznačiť ktorých častí sa týka realizácia projektu (toto označenie je postačujúce zaznačiť vo výkrese celkovej situácie stavby, resp. v pohľadoch.)  *Žiadateľ predkladá prílohu v tlačenej (2 vyhotovenia) aj v elektronickej podobe (2 vyhotovenia) na elektronickom nosiči.* | Vyberte položku. |
|  | **Príslušné stanoviská Ministerstva životného prostredia SR**  *Žiadateľ predkladá Vyjadrenie príslušného orgánu z procesu posudzovania vplyvov na životné prostredie, alebo čestné vyhlásenie s odôvodnením nerelevantnosti posudzovania vplyvov na životné prostredie..*  *Žiadateľ predkladá prílohu v tlačenej podobe (1 originál + 1 kópia).* | Vyberte položku. |
|  | **Hodnotiaca správa projektového zámeru**  *Žiadateľ predkladá prílohu formou kópie (2 kópie), resp. v závislosti od funkcionality ITMS2014+ uvedením čísla PZ, ktorému bola vydaná hodnotiaca správa*. | Vyberte položku. |
|  | **Uznesenie (výpis z uznesenia) zastupiteľstva obce/mesta o schválení programu hospodárskeho a sociálneho rozvoja obce/mesta, resp. spoločného programu hospodárskeho a sociálneho rozvoja obcí (Príloha 18a).**  *V prípade, že obec/mesto nemá schválený územný plán, pretože jej táto povinnosť nevyplýva z legislatívy SR, žiadateľ predkladá čestné prehlásenie, že na obec/mesto sa táto povinnosť nevzťahuje s odvolaním sa na príslušný zákon. V texte uznesenia zastupiteľstva podľa bodu a) je deklarovaný súlad cieľov projektu s PHSR obce/mesta, resp. spoločného PHSR.*  **Aktuálne a platné uznesenie zastupiteľstva obce/mesta o schválení príslušnej územnoplánovacej dokumentácie obce (Príloha 18b).**  Podmienka je relevantná pre subjekty územnej samosprávy.  *Žiadateľ predkladá prílohy v tlačenej podobe (1 originál + 1 kópia).* | Vyberte položku. |
|  | **Výpočet predpokladaných energetických úspor**  Odborný výpočet predpokladaných energetických úspor vypracovaný odborne spôsobilou osobou v súlade so zákonom č. 555/2005 Z. z. o energetickej hospodárnosti budov v znení neskorších predpisov a príslušných všeobecne záväzných právnych prepisov. Doklad o výške energetickej úspory vyjadrený v znížení potreby tepla na vykurovanie budovy.  *Žiadateľ predkladá prílohu len v elektronickej podobe (2 vyhotovenia) preukazujúcej vypracovanie výpočtu odborne spôsobilou osobou (digitalizovaná podoba - scan) na elektronickom nosiči.* | Vyberte položku. |
|  | **Fotodokumentácia v elektronickej podobe** v minimálnom rozsahu 10 fotografií znázorňujúcich súčasný stav exteriéru a interiéru zariadenia občianskej infraštruktúry (t.j. miesta realizácie projektu) zo všetkých strán budovy a všetkých priestorov.  *Žiadateľ predkladá prílohu len v elektronickej podobe na elektronickom nosiči.* | Vyberte položku. |
|  | **Žiadosť o zaradenie do siete škôl a školských zariadení MŠVVaŠ SR** spolu s potvrdením o doručení žiadosti  Žiadateľ predloží žiadosť o zaradenie materskej školy do siete škôl a školských zariadení Ministerstva školstva, vedy, výskumu a športu SR spolu s potvrdením o doručení žiadosti.  ***Prílohu predkladá len žiadateľ, ktorého projekt je zameraný na zriadenie novej materskej školy.***  *Žiadateľ predkladá prílohu v tlačenej podobe (1 originál + 1 kópia).* | Vyberte položku. |

V..................................., dňa........................

|  |
| --- |
| Pečiatka a podpis štatutárneho orgánu žiadateľa |

1. Overenie predloženia povinných príloh slúži žiadateľovi len ako kontrolný mechanizmus úplnosti predloženej žiadosti o NFP. [↑](#footnote-ref-1)
2. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov. [↑](#footnote-ref-2)